ਅਰਦਾਸ ਕਰਾਂ (ਫ਼ਿਲਮ)
ਅਰਦਾਸ ਕਰਾਂ (ਅੰਗਰੇਜ਼ੀ ਵਿੱਚ: Ardaas Karaan) ਇੱਕ 2019 ਦੀ ਭਾਰਤੀ ਪੰਜਾਬੀ-ਭਾਸ਼ਾ ਦਾ ਸਮਾਜਿਕ ਨਾਟਕ ਫ਼ਿਲਮ ਹੈ। ਫ਼ਿਲਮ ਗਿੱਪੀ ਗਰੇਵਾਲ ਦੁਆਰਾ ਸਹਿ-ਲਿਖਤ ਅਤੇ ਨਿਰਦੇਸ਼ਤ ਹੈ। ਇਹ ਅਰਦਾਸ ਫ਼ਿਲਮ ਲੜੀ ਦੀ ਦੂਜੀ ਕਿਸ਼ਤ ਹੈ। ਹੰਬਲ ਮੋਸ਼ਨ ਪਿਕਚਰਸ ਦੁਆਰਾ ਤਿਆਰ; ਇਸ ਫ਼ਿਲਮ ਵਿੱਚ ਗੁਰਪ੍ਰੀਤ ਘੁੱਗੀ, ਗਿੱਪੀ ਗਰੇਵਾਲ, ਜਪਜੀ ਖਹਿਰਾ, ਮੇਹਰ ਵਿਜ ਅਤੇ ਯੋਗਰਾਜ ਸਿੰਘ ਹਨ। ਫ਼ਿਲਮ ਦੀ ਕਹਾਣੀ ਪੀੜ੍ਹੀ ਦੇ ਪਾੜੇ ਅਤੇ ਜੀਵਨ ਬਾਰੇ ਵੱਖੋ ਵੱਖਰੀ ਰਾਇ ਦੀ ਪੜਚੋਲ ਕਰਦੀ ਹੈ। ਫ਼ਿਲਮ ਦੀ ਮੁੱਖ ਫੋਟੋਗ੍ਰਾਫੀ 12 ਜਨਵਰੀ 2019 ਨੂੰ ਸਰੀ, ਬ੍ਰਿਟਿਸ਼ ਕੋਲੰਬੀਆ ਵਿੱਚ ਸ਼ੁਰੂ ਹੋਈ ਸੀ, ਅਤੇ ਇਹ 19 ਜੁਲਾਈ 2019 ਨੂੰ ਥੀਏਟਰਿਕ ਰੂਪ ਵਿੱਚ ਜਾਰੀ ਕੀਤੀ ਗਈ ਸੀ। ਇਸਨੇ ਪਹਿਲੇ ਹਫ਼ਤੇ ਵਿੱਚ ਵਿਸ਼ਵ ਭਰ ਵਿੱਚ ਕੁੱਲ 23.80 ਕਰੋੜ ਦੀ ਕਮਾਈ ਕੀਤੀ ਹੈ।